tomron87/hebrew-wikipedia-sentences-corpus huggingface dataset:
המטרה המרכזית של הקבינט היא לבנות יחד תוכנית עשור למערכת החינוך שעל פיה תפעל בעשר השנים הקרובות.
תוכנית מפת הדרכים חינוך 2030 התפרסמה באוקטובר 2020 וכעת פועל הקבינט לקדם את ההמלצות והקמת מועצה לאומית לחינוך.
שמואלי עומד בראש הקבינט ביחד עם קמינסקי.
החל משנת 2022 ניהל את בית הספר אליאנס בחיפה.
באפריל 2025 הודיע על פרישתו מניהול בית-הספר.
שמואלי נשוי ואב לארבעה ילדים, ומתגורר במושב כרם מהר"ל.
הוא מגדל זיתים ומפיק שמן זית אורגני.
הוא והוריו הם דור שלישי ורביעי לחקלאים בישראל.
רמ"ח אֵיבָרִים הוא מושג הנזכר בדברי חז"ל, ולפיו, בגוף הגבר ישנם 248 איברים, שהם בגימטריה רמ"ח.
כאשר מתפללים על חולה נהוג לבקש שתהיה לו רפואה שלמה לכל רמ"ח איבריו ושס"ה גידיו.
הביטוי "ברמ"ח איבריו" משמעותו גם שהאדם מלא כולו בעניין או בתוכן מסוים.
הביטוי נזכר במשנה באהלות פרק א' משנה ח':.
בהבנה הפשוטה, שיטת מנייה זו של חז"ל אינה עולה בקנה אחד עם המקובל באנטומיה המודרנית, שכן אם נקביל זאת למספר העצמות (ההשוואה הנהוגה), הרי שעצמותיו של אדם (בוגר) כיום, הן 206. אכן, קיימות מספר השערות ופרשנויות להתאמת הדברים למציאות.
ביהדות יש 613 מצוות מדאורייתא, המכונות, בדרך הגימטריה תרי"ג מצוות.
בספרות חז"ל מופיע קשר בין רמ"ח האיברים לבין רמ"ח מצוות העשה
בספרות היהודית ישנה אף הרחבה לרעיון זה, האומרת כי לכל מצווה קשר והשפעה על איבר מסוים (כמו גם כל עבירה מול יום בשנה).
כך נאמר במדרש משלי: .
הזוהר קושר גם בין שס"ה מצוות לא תעשה לבין שס"ה הגידים.
מאוחר יותר, הוזכרו בספרות היהודית הקבלות בין מצוות לאיברים ספציפיים.
רמאדי היא עיר הבירה של מחוז אל-אנבאר במרכז עיראק.
העיר משתרעת לאורך כ-60 קילומטרים וממוקמת במישור פורה ומושקה היטב על גדות נהר הפרת כ-100 ק"מ מערבית לבירה בגדאד.
העיר נחשבת למקום אסטרטגי מאוד, מכיוון שהיא שוכנת על נהר הפרת ועל הכביש המוביל לירדן וסוריה.
לכן, העיר עברה מלחמות רבות, שכללו את המערכה במסופוטמיה במלחמת העולם הראשונה, המלחמה האנגלו-עיראקית, שבה שימשה בסיס חשוב לכוחותיו של רשיד עאלי אל-כילאני, ומלחמת עיראק בין השנים 2003 ל-2006, כאשר היוותה מרכז חשוב להתנגדות לכיבוש האמריקאי ולאנשי אל-קאעידה.
העיר נפגעה רבות במלחמת עיראק ובמלחמת האזרחים השנייה בעיראק.
לאחר נסיגת הכוחות האמריקניים בשנת 2011, העיר נקלעה למחלוקת אלימה בין השלטון העיראקי לבין ארגון הטרור הקיצוני דאעש.
רמאדי נפלה לידי שלטון המדינה האסלאמית במאי 2015 וחזרה לשלטון עיראק כשבעה חודשים לאחר מכן, ב-28 בדצמבר 2015.
התיישבות אנושית הייתה קיימת באזור מימי קדם, אולם העיר נוסדה ב-1869 על ידי מידהט פאשה, המושל העות'מאני של בגדאד, כחלק ממדיניות שתכליתה ליישב את הבדואים הנוודים בעיראק ביישובי קבע.
זאת מתוך אמונה שקירוב הבדואים ואיגודם למרכז האימפריה יאפשר יותר שליטה.
בתחילת המאה ה-20 העיר יושבה בעיקר בידי בני שבט דוליים שעדיין לא אימצו לעצמם אורח חיים עירוני, וקיימו כלכלה חקלאית.
העיר הייתה לזירת קרבות במהלך המערכה במסופוטמיה במלחמת העולם הראשונה.
ביולי 1917 ניסה הצבא הבריטי, ללא הצלחה, לכבוש את העיר במהלך קרב רמאדי הראשון ורק בספטמבר 1917 נכבשה העיר במהלך קרב רמאדי השני.
גם בזמן מלחמת העולם השנייה העיר הייתה יעד לעימותים רבים ולאחר המלחמה האנגלו-עיראקית שהתרחשה במאי 1941 נכבשה העיר שוב על ידי הבריטים.
לאחר שבשנת 1987 הוקמה בעיר אוניברסיטה ומעמדה המסחרי של רמאדי השתפר, חדרה לעיר תרבות קוסמופוליטית, ליברלית וחילונית, יותר מערים אחרות במשולש הסוני.
האליטות העירוניות היו בעלות קשר לשלטון הארצי.
בנוסף על כך, העיר שימשה מרכז של אנשי צבא רבים.
בשנת 1995 התקיימו הפגנות רחבות כנגד נשיא עיראק סדאם חוסיין, והן דוכאו לאחר אלימות רבה.
מנובמבר 2014 ובמשך חדשים ארוכים נוהל קרב על כיבוש העיר מצד המדינה האסלאמית, עם התנגדות מצד הכוחות העיראקיים וליווי אווירי בהובלת ארצות הברית.
בעת ניהול הקרב כבר היה רובו של מחוז אל-אנבר בשליטת ארגון הטרור.
במאי 2015 נסוג הצבא העיראקי ואפשר לדאע"ש להשתלט על העיר, אך בדצמבר באותה שנה שבו העיראקים לעיר וכבשו אותה במלואה.
לפי אומדן רשמי מתאריך 1 ביולי 2018 אוכלוסיית העיר מנתה 223,525 בני אדם, כ-90% ממנה ערבים סונים, אך מספר זה ככל הנראה השתנה בעקבות מלחמת האזרחים.
העיר היא בין הערים המרכזיות באזור המכונה המשולש הסוני.
האוכלוסייה שבה צמחה במהירות במחצית השנייה של המאה ה-20- בשנת 1956 גרו בעיר כ-12 אלף תושבים, ובשנת 1987 גרו בה כ-192 אלף איש.
נפת רמאללה ואל-בירה היא אחת מ-16 נפות הרשות הפלסטינית ובירתה העיר אל-בירה.
לפי דיווחי הלשכה הפלסטינית המרכזית לסטטיסטיקה התגוררו בנפה בשנת 2007 275,981 תושבים.
ב-2010 מינה נשיא הרשות הפלסטינית מחמוד עבאס לתפקיד מושל הנפה את ד"ר לילה רנאם.
בנוסף לבירת הנפה, אל-בירה, כוללת הנפה גם את הערים רמאללה וביתוניא וגם את העיר החדשה רוואבי.
הכפר נעלין, שהתפרסם בעקבות המאבק על מעבר גדר ההפרדה בשטחו, נמצא אף הוא בשטח הנפה.
בשטח הנפה גם שלושה מחנות פליטים, הגדול שבהם הוא קלנדיה.
מנהלת תיאום וקישור (מת"ק) רמאללה היא בעלת אחריות לתיאום והקישור הביטחוני בין צה"ל ומדינת ישראל לרשות הפלסטינית ולפלסטינים המתגוררים בנפה.
המת"ק שוכן במחנה בית אל.
בנובמבר 2024 מונה סא"ל קאסם מרעי לראש המת"ק.
רם שטראוס (נולד ב-28 באפריל 1992) הוא כדורגלן עבר ישראלי ששיחק בעמדת השוער.
שטראוס התחיל לשחק כדורגל במחלקת הנוער של מכבי חיפה, וערך 12 הופעות במדי נבחרת הנוער של ישראל.
בגיל 19 הצטרף שטראוס לקבוצה הבוגרת של מכבי עירוני בת ים מהליגה הלאומית, ובסוף העונה ירד עמה לליגה א'.
בקיץ הצטרף למכבי אחי נצרת מהליגה הלאומית, ושנה לאחר מכן חתם בהפועל רמת-גן מאותה הליגה.
ב-1 באוגוסט 2013 ערך את הופעת הבכורה שלו במוקדמות הליגה האירופית, בתיקו 0–0 נגד אשטוריל.
בתום העונה זומן לנבחרת הצעירה, ובמדיה ערך שתי הופעות.
ב-7 באוגוסט 2014 חתם שטראוס בנאה סלמיס פמגוסטה מליגת העל הקפריסאית.
ב-3 בנובמבר 2014 ערך את הופעת הבכורה שלו בקבוצה בהפסד 2–3 לאנורתוסיס פמגוסטה, ובסך הכל ערך בעונה זו 14 הופעות ליגה.
ב-11 בספטמבר 2015 חזר שטראוס לישראל וחתם בהפועל תל אביב כמחליפו של אריאל הרוש שנעדר בעקבות פציעה.
ב-17 באוקטובר 2015 ערך את הופעת הבכורה שלו בליגת העל, שהייתה להופעתו היחידה במדי הפועל תל אביב, בהפסד 0–4 לבני סכנין בו הורחק כבר בדקה השביעית של המשחק.
ב-21 בינואר 2016 חתם בעירוני קריית שמונה עד לסיום העונה וכעבור שבועיים חתם בפולי טימישוארה מליגת העל הרומנית.
ב-17 באוגוסט 2016 חתם בקבוצת לוון מליגת המשנה בבלגיה.
בלוון לא זכה לדקות משחק וב-2 בפברואר 2017 חזר לישראל חתם בהפועל נצרת עילית מהליגה הלאומית.
ב-25 ביוני 2017 חתם שטראוס בהפועל עכו, ולראשונה שימש כשוער ראשון בליגת העל, אך בתום העונה ירד עם הקבוצה לליגה הלאומית ועזב את המועדון.
ב-16 ביוני 2019, לאחר שנה שלא שיחק, חתם שטראוס בהפועל עפולה מהליגה הלאומית, אך שוחרר לפני תחילת העונה ובספטמבר 2019 חזר לקדנציה שנייה במכבי אחי נצרת.
בסוף העונה באחי נצרת נפצע בגבו, עבר שני ניתוחים שלא צלחו והוא נאלץ לפרוש מכדורגל.
הוא אחיהם הצעיר של שוער העבר שגיא שטראוס ושל עלוית שטראוס הנשואה לכדורגלן העבר הארגנטינאי-ישראלי רוברטו קולאוטי.
שטראוס השתתף יחד עם חברו, טניסאי העבר טל ארוס, בתוכנית המציאות "פקין אקספרס", ששודרה בשנת 2024 ברשת 13, ובה זכו במקום הראשון.
רם שפע (נולד ב-15 בפברואר 1985, כ"ד בשבט ה'תשמ"ה) הוא פוליטיקאי ישראלי.
כיהן כחבר הכנסת מטעם מפלגת העבודה ומטעם "כחול לבן".
בנוסף, כיהן כיו"ר ועדת החינוך, התרבות והספורט וכיו"ר הוועדה לענייני התמכרויות, סמים ואתגרי הצעירים בישראל של הכנסת.
בעבר היה יושב ראש התאחדות הסטודנטים והסטודנטיות בישראל.
שפע נולד וגדל בקיבוץ גבעת חיים איחוד, בנם של תמר, גננת, וגרשון שפע, שחיין אולימפי, אלוף ישראל ושיאן ישראל בשחייה.
שפע הוא בוגר בית הספר "מעיין שחר" ותנועת המחנות העולים.
כבוגר התנועה, התנדב עם תום לימודיו לשנת שירות בפנימיית "בית הילד" בתל אביב, ולאחר מכן, התגייס לצה"ל ושירת כתומך לחימה באחת מהמחלקות המבצעיות של יחידת שלדג.
עם סיום שירותו הצבאי, עבר להתגורר במושב עין יהב בערבה, שם עבד בחקלאות במשך כשנה.
לאחר מכן, טס לטיול במזרח, במסגרתו התנדב במשך כחצי שנה בעמותת "תבל בצדק", ארגון יהודי הפועל ברחבי העולם בסוגיות מרכזיות בנושאי עוני עולמי, פערים חברתיים והרס סביבתי ושימש גם כחונך ומנטור לאוכלוסיות מצוקה.
עם שובו לישראל החל לעבוד בעמותת "אחריי!".
במסגרת פעילות הכנה לקראת שירות משמעותי בצה"ל, שפע ריכז את תוכנית בתי הספר בירושלים במשך שנתיים והיה מעורב בתהליכי פיתוח ארוך טווח בארגון.
בתקופה זו הוענק לו פרס מתנדב מצטיין מטעם מנכ"ל העמותה.
בשנת 2012 החל את לימודיו לתואר ראשון במסגרת החממה ליזמות חינוכית במכללת סמינר הקיבוצים.
במקביל למד לתעודת הוראה בהיסטוריה ומקרא.
בסוף שנת 2012 נבחר לעמוד בראשות אגודת הסטודנטים במכללת סמינר הקיבוצים.
בסוף שנת 2014 נבחר לסגן יושב ראש התאחדות הסטודנטים והסטודנטיות בישראל.
שפע התמודד ביחד עם גלעד ארדיטי, אשר נבחר באותה העת ליושב ראש ההתאחדות.
במהלך כהונתם תוקן חוק זכויות הסטודנט ולראשונה נכללה בו הכרה בהתאחדות הסטודנטים הארצית כארגון היציג של הסטודנטים בישראל.
בנובמבר 2016 נבחר לתפקיד יו"ר ההתאחדות, כשלצידו התמודדה ענבר הוכברג (כיום חברת מועצת העיר רעננה), אשר נבחרה במקביל לכהן כסגנית היו"ר.
מתוקף תפקידו זה כיהן גם כחבר במועצה להשכלה גבוהה, כנציג הסטודנטים במועצת ההנדסאים והטכנאים וכדירקטור בחברת איסתא ליינס, הנמצאת בבעלות חלקית של התאחדות הסטודנטים.
אחת מפעולותיו הראשונות כיו"ר הייתה לפתוח תקן רשמי בהתאחדות לנציגות עבור הסטודנטים מהמגזר החרדי.
במהלך כהונתו הוציאה ההתאחדות בפעם הראשונה את דו"ח מצב הצעירים שבעקבותיו הודיעה השרה לשוויון חברתי, גילה גמליאל, על החלטת ממשלה בדבר הקמת רשות צעירים שתפעל לקידום סוגיות הנוגעות לצעירים בישראל.
בשנת 2018 ביוזמת התאחדות הסטודנטים הסכים משרד התחבורה להקצות תקציב לשיפור התחבורה הציבורית למוסדות להשכלה גבוהה.
בספטמבר 2018 נבחר לקדנציה נוספת כיו"ר ההתאחדות, יחד עם שלומי יחיאב שנבחר לכהן כסגן יו"ר.
בקדנציה זו הצליחו להשלים את הסדרת התקנות להתאמות עבור סטודנטים לקויי למידה, זאת לאחר עשור של מאבק בנושא.
ב-3 בפברואר 2019 הודיע על התפטרותו מתפקיד יו"ר התאחדות הסטודנטים ועל הצטרפותו למפלגת חוסן לישראל, בהובלת בני גנץ.
לאחר השתלבות המפלגה ברשימת כחול לבן, הוצב במקום ה-29, נבחר לכנסת ה-21, ה-22 וה-23 ובאחרונה היה יו"ר ועדת החינוך.
ב-21 ביוני 2020 אישרה ועדת השרים לענייני חקיקה בראשות שר המשפטים אבי ניסנקורן את הצעות החוק של ח"כ רם שפע וח"כ שרן השכל לאי-הפללה של צרכני קנאביס לשימוש עצמי.
ביוני 2020 מונה ליו"ר ועדת החינוך, התרבות והספורט כיו"ר הוועדה הוביל שפע את המאבק להפחתת תשלומי ההורים בצל משבר הקורונה בטענה כי "פעילויות מסוימות לא יוכלו להתקיים בשל מגבלות הקורונה ולכן אין צורך לגבות תשלום מלא עבורן".
הדבר נתקל בהתנגדות של משרד החינוך ובראשו השר גלנט.
מאבק זה חצה מפלגות והגיע לכדי הסכמה רחבה בין הקואליציה לאופוזיציה.
לבסוף, על פי ההסכמות שהושגו בין ועדת החינוך למשרד החינוך, בשלב הראשון ההורים ישלמו רק מחצית מגובה התשלום עבור טיולים לכיתה ז' עד י"ב, מחצית מגובה הסכום עבור פעילות של"ח ומחצית מגובה הסכום עבור סל תרבות.
בנוסף, עלה הסכום בקרן המלגות עבור תלמידים המתקשים לשלם ל-120 מיליון שקלים.
ב־21 בדצמבר 2020 הצביע שפע נגד המשך קיום ממשלת ישראל השלושים וחמש, בניגוד לעמדת מפלגתו וכך היה בין המובילים לפיזור הכנסת ה-23. בהצבעה שנועדה להאריך את חיי הכנסת לכל הפחות בשבועיים, ובמה שכונה "ליל החניונים", התחבא שפע ברכבו וגרם לחברי הכנסת מטעם הליכוד לחשוב שהוא אינו נוכח בהצבעה.
אולם ברגע האמת הופיע במליאה והצביע נגד יחד עם שלושה חברי כנסת נוספים מהקואליציה (אסף זמיר, מיקי חיימוביץ' ומיכל שיר) ובהיעדרותה של שרן השכל ההצבעה נפלה והכנסת התפזרה יומיים לאחר מכן.
ב-31 בדצמבר 2020 הודיע שפע כי עזב את מפלגת חוסן לישראל.
ב-31 בינואר 2021 התפטר מהכנסת ה-23, כדי להתמודד בבחירות הפנימיות לרשימת מפלגת העבודה שבראשות מרב מיכאלי, לקראת הבחירות לכנסת העשרים וארבע.
בפריימריז הגיע למקום הרביעי, אך שובץ במקום השישי ברשימה לאחר הבטחת הייצוג המגדרי.
יומיים לפני השבעת הכנסת, יו"ר מפלגתו מרב מיכאלי מינתה אותו ליו"ר הסיעה בכנסת.
באוגוסט 2021 מונה ליו"ר הוועדה לענייני התמכרויות, סמים ואתגרי הצעירים בישראל.
לקראת הבחירות לכנסת ה-25, התמודד בבחירות המקדימות של מפלגת העבודה, קיבל 11,748 קולות ובזכות שיטת השריון המגדרי שהופעלה במפלגה העבודה בבניית הרשימה לכנסת, שובץ במקום ה-5 ברשימה המפלגה לכנסת.
בתום ספירת קולות הבוחרים התברר שהמפלגה זכתה בארבעה מנדטים, כך ששפע לא נבחר לכהונה נוספת במשכן.
לאחר הקמת רשימת הדמוקרטים בראשות יאיר גולן, בשנת 2024, הודיע שפע על הצטרפותו למפלגה, ועל כוונתו להתמודד על מקום ברשימת המפלגה לכנסת הבאה.
שפע נשוי לבמאית והתסריטאית אפרת רסנר-שפע, ואב לשניים.
מתגורר בקיבוץ גבעת חיים איחוד.
רמאדין הוא כפר פלסטיני הנמצא 24 ק"מ מדרום-מערב לחברון, הכולל בתוכו את הכפר הקטן ערב אל-פוריג'את, בצד דרום-מזרח.
הכפר הוא חלק מנפת חברון בדרום חבל יהודה, סמוך לקו הירוק.
לפי נתוני הלשכה הפלסטינית המרכזית לסטטיסטיקה, האוכלוסייה בשני הכפרים הייתה 3,853 נפש, בשנת 2007. המשפחות העיקריות בכפרים הן: אל-שועאר, אל-זאהרנה, אל-פוריג'את, אל-דראגמה, אל-ר'ח'מת, אל-מליאת, ואל-מסמרה.
רמאדין וערב אל-פוריג'את, הוקמו על ידי בדואים שבאו מאזור באר שבע בנגב, בפרברי דאהרייה.
השם "רמאדין" נובע מהמילה "ראמאדן", שהייתה שמו של ראש השבט הבדואי העיקרי, שהקים את הכפר המודרני לאחר מלחמת העצמאות.
ב-1997 מונתה מועצת כפר של תשעה חברים על ידי הרשות הפלסטינית כדי לנהל את רמאדין וערב אל-פוריג'את.
ברמאדין שלושה מסגדים פעילים, וכן שלושה מבנים נוצריים היסטוריים.
רמאני סוריאקנתם דורבאסולה היא פסיכולוגית קלינית, המשמשת פרופסור לפסיכולוגיה קלינית באוניברסיטת קליפורניה בלוס אנג'לס, סופרת ומובילת דעה.
דורבאסולה הפכה לדמות מבוקשת בכלי התקשורת בזכות המומחיות שלה בנושא הפרעת אישיות נרקיסיסטית והתעללות נרקיסיסטית, ביניהם Red Table Talk, בראבו, נשיונל ג'יאוגרפיק וערוץ ההיסטוריה, כמו גם תוכניות טלוויזיה כמו The Today Show ובוקר טוב אמריקה.
רמאני דורבאסולה נולדה בעיר אנגלווד שבמדינת ניו ג'רזי, ארצות הברית, בתאריך 30 בדצמבר 1965.
דורבאסולה סיימה תואר ראשון בפסיכולוגיה באוניברסיטת קונטיקט בשנת 1989. בנוסף, היא סיימה תואר שני בפסיכולוגיה ודוקטורט (PhD) בפסיכולוגיה קלינית, באוניברסיטת קליפורניה, לוס אנג'לס (UCLA) בשנת 1997.
דורבאסולה עוסקת בפסיכותרפיה, ומקבלת לקוחות, בשתי קליניקות פרטיות בלוס אנג'לס, האחת בסנטה מוניקה, והשנייה בשרמן אוקס .
היא גם פרופסור לפסיכולוגיה באוניברסיטת קליפורניה, ופרופסור אורח לפסיכולוגיה באוניברסיטת יוהנסבורג.
בין הספרים שחיברה ניתן למנות את "אל תדע מי אני": כיצד להישאר שפוי בעידן הנרקיסיזם, הזכאות וגסות-הרוח, האם עלי להישאר או ללכת: לשרוד קשר עם נרקיסיסט, אתה הוא הסיבה לכך שאתה אוכל: שנה את עמדתך כלפי האוכל, שנה את חייך.
בנוסף, דורבאסולה כתבה מאמרים מדעיים לכתבי עת, שעברו ביקורת עמיתים, פרקים לספרים שונים ומאמרים שנכתבו עבור כנסים וועידות.
דורבאסולה הופיעה לראשונה בטלוויזיה בפרק של השעשועון שלט רחוק .
היא הייתה המנחה המשותפת של התוכנית My Shopping Addiction ברשת Oxygen , וסיפקה פרשנויות כמומחית לתוכניות The Today show ובוקר טוב אמריקה.
בנוסף, היא הופיעה בערוצים כמו בראבו, Lifetime Movie , נשיונל ג'יאוגרפיק, ערוץ ההיסטוריה, ערוץ המדע ודיסקברי חקירות .
בסתיו 2010 היא כיכבה בסדרה Thintervention בבראבו, שם העבירה מפגשים טיפוליים קבוצתיים, על מנת לסייע לשישה משתתפים לגלות את מקורות אכילת היתר שלהם.
דורבאסולה מנחה את ההסכת "דיסאוריינטציה מינית" (Sexual Disorientation), והתראיינה גם בפלטפורמות מדיה באינטרנט, בעיקר MedCircle ורשת TONE.
דורבאסולה הייתה בוועדה למעמד סוציו-אקונומי, באגודה האמריקאית לפסיכולוגיה, בין השנים 2014–2017 (כיהנה כנשיאה בשנת 2016), והיא חברה גם בוועדה המייעצת של התוכנית למלגות מיעוטים.
המכונים הלאומיים לבריאות (NIH) מימנו את מחקריה בנושא הפרעות אישיות ואישרו לה מענק של 1.5 מיליון דולר לחקר הקשר בין HIV למחלות נפש.
המחקר בן ארבע השנים, שכלל 288 חולים, קבע כי 92 אחוז מהמשתתפים חוו דיכאון, התמכרות לסמים (substance use disorder) או הפרעה אחרת בציר I, וכי כמעט מחצית מהמשתתפים עמדו בקריטריונים להפרעה אחת לפחות בציר II (למשל, הפרעת אישיות אנטיסוציאלית, הפרעת אישיות גבולית או הפרעת אישיות נרקיסיסטית).
דורבאסולה מתגוררת בלוס אנג'לס מאז 1991. היא הייתה נשואה לפרופסור לפסיכולוגיה באוניברסיטת קליפורניה, לוס אנג'לס (UCLA), צ'ארלס הנרי הינקין, איתו כתבה מאמרים רבים.
בני הזוג נפרדו בשנת 2008 והתגרשו שנה לאחר מכן.
2012 - ל"פרופסור מצטיין השנה" באוניברסיטת קליפורניה (Cal State LA).
מקברייד; הקדמה מאת ראמאני דורבאסולה
רמאות בשחמט היא הפרה מכוונת של חוקי השחמט או התנהגות אחרת שנועדה לתת יתרון לא הוגן לשחקן או לקבוצה.
רמאות יכולה להתרחש בצורות רבות ויכולה להתרחש לפני המשחק, במהלכו או אחריו.
מקרים ידועים של רמאות כוללים: קנוניה עם צופים או שחקנים אחרים, שימוש בתוכנות שחמט או במנוע שחמט במהלך משחק, מניפולציות דירוג, והפרות של כלל נגעת-נסעת.
נושאים אלה אינם מכוסים באופן מקיף בכללי השחמט.
מטעמים אתיים או מוסריים בלבד, מנהגים כאלה עשויים להיחשב על ידי אחדים כמקובלים, ועל ידי אחרים כרמאות.
גם אם פעולה לא אתית לכאורה אינה מכוסה במפורש על ידי הכללים, סעיף 11.1 של חוקי השחמט של פיד"ה קובע: "השחקנים לא ינקטו פעולה שתביא לפגיעה בשמו של משחק השחמט".
פיד"ה כיסתה את השימוש במכשירים אלקטרוניים ומניפולציות בתחרויות בתקנות נגד רמאות שנוספו לחוקי פיד"ה, אשר חייבות להיאכף על ידי שופט התחרות.
השימוש במכשירים אלקטרוניים על ידי שחקנים אסור בהחלט.
יתר על כן, מדריך השופטים של פיד"ה מכיל הנחיות מפורטות נגד רמאות לשופטים.
רמאות בשחמט היא עתיקה כמעט כמו המשחק עצמו, ואולי אפילו גרמה למקרי מוות הקשורים לשחמט.
לפי אגדה אחת, מחלוקת על רמאות בשחמט הובילה את המלך קנוט של אימפריית הים הצפוני לרצוח אציל דני.
אחד מסיפורי השחמט שהופיע באנתולוגיות רבות הוא "הצלופח החלקלק" (1929) מאת , הכולל תחבולה שמאפשרת לשחקן חלש לנצח שחקן הרבה יותר חזק, באמצעות מסרים המועברים על לכסניות גרון חלקלקות.
תוכניות טלוויזיה עסקו בעלילת הרמאות בשחמט, כולל פרקים של משימה בלתי אפשרית וחופשי על הבר.
בתוכניות טלוויזיה המבוססות על ההומוריסט (אדם שחי תחת המלך , שליט אימפריית ויג'איאנגר בתקופתה המשגשגת ביותר), שחמטאי קולני "אלוף בלתי מנוצח" (אשר תלוי בעיקר בזכייה על ידי רמאות) מנצל את העובדה שהקיסר נרדם מרוב שעמום ומתחיל לצעוק יחד עם חסידיו (שליוו אותו מממלכה יריבה), ומשכנע בהצלחה את הקהל שהוא ניצח.
בניגוד לשיטות המודרניות של רמאות על ידי נקיטת מהלכים המחושבים על ידי תוכנות מחשב, במאות ה-18 וה-19 הציבור הוטעה על ידי הונאה שבה מכונות שיחקו מהלכים שלמעשה בוצעו על ידי בני אדם שהסתתרו בתוך המכונה.
הראשונה והמפורסמת מבין רמאות במכונות אוטומטיות הייתה "הטורקי" (1770), ואחריה (1868) ומפיסטו (1886).
במהלך השנים היו האשמות רבות של קנוניות, או של שחקנים שהפסידו בכוונה (לעיתים קרובות כדי לעזור לחבר או לחבר לקבוצה להשיג נורמה לתואר), או של שחקנים שהסכימו לתיקו כדי לעזור לשני השחקנים בתחרות.
אחת העדויות המוקדמות ביותר היא בקונגרס השחמט האמריקאי החמישי בשנת 1880, כאשר האשים את ג'יימס גרונדי בביטול עסקה לתיקו, כאשר גרונדי במקום זאת ניסה לזכות במשחק.
מאמר עיתון בן זמנו לאירוע קבע, "הצהרתו של וור על זכותו למכור משחק בטורניר הייתה חידוש באתיקה בשחמט...
אמינותו של וור לא הוטלה בספק, רק חוסר החזון המוסרי שלו..." שש האשמות קודמות של קנוניה ושוחד דומים, כולל אחת נוספת נגד וור, נרשמו מ-1876 עד 1880 במאמר זה על פרשת וור-גרנדי, שפורסם ב-Brooklyn Eagle ב-8 בפברואר 1880.
הדעות חלוקות לגבי מידת היעילות של קנוניה.
לדוגמה, אם שחקן מוביל מסיים בתיקו את המשחק שלו, זה עשוי לאפשר ליריביו לעקוף אותו בתחרות על ידי ניצחון במשחקים שלהם.
במהלך המלחמה הקרה, שחקנים סובייטים הואשמו בשיתוף פעולה זה עם זה כאילו הם משחקים באותה קבוצה - סיימו בתיקו קצר את משחקיהם זה עם זה כדי שיוכלו למקד את תשומת הלב וההכנות שלהם במשחקים נגד שחקנים שאינם סובייטים, או שממש נכנעו אם שחקן מועדף שיחק נגד שחקן חלש ממנו.
המקרה המפורסם ביותר לכאורה היה בטורניר המועמדים לשנת 1962 לאליפות העולם בשחמט 1963, שם שלושת השחקנים הסובייטיים שסיימו בראש הטבלה סיימו בתיקו את כל משחקיהם זה מול זה.
העיתונאי ניקולס גילמור חשב שההאשמות של הגוש המערבי על קנוניה סובייטית (במיוחד על ידי בובי פישר האמריקאי) היו "מופרכות במידה רבה; אבל לא לגמרי", בעוד מאמר בכתב העת מ-2009 מאת שני פרופסורים לכלכלה טען שהסובייטים אכן שיתפו פעולה ביעילות במהלך התקופה.
בשנת 2011, האמן הבינלאומי לשחמט כתב כי "קביעה מראש של תוצאות היא דבר נפוץ ביותר, אפילו ברמות הגבוהות ביותר של שחמט.
זה נכון במיוחד עבור תיקו.
יש קצת קוד של שתיקה ברמות הגבוהות של השחמט." הנושא הועלה חלקית (בהקשר האמריקאי) על ידי כמה שנים קודם לכן, באומרו "זה לא סוד איך אנשים מתנהגים כשהם מתמודדים עם סיטואציה בסיבוב האחרון כאשר תיקו לא נותן פרס...
אנשים פשוט יזרקו משחקים, נקודה." בנוגע לתקרית הקשורה בהעפלה לאליפות ארצות הברית לשנת 2006, שהאדה האשים את השיטה השווייצרית ביצירת תמריצים מעוותים.
דיווח כי שקל להפעיל סדרה של טורנירים פתוחים בשנות ה-90, אך מסיבות דומות שנתן ג'ון נאן סירב בסופו של דבר, ואמר כי הפסד מכוון במשחקים היה "אמיתי מאוד בטורנירים הפתוחים הרבים שמתקיימים בכל רחבי העולם."
בשחמט, חוק ה"נגעת נסעת" קובע שאם שחקן (שתורו לזוז) נוגע באחד מהכלים שלו, יש להזיז אותו אם יש לו מסע חוקי.
בנוסף, אם כלי נלקח ושוחרר על משבצת אחרת, המסע מחייב אם הוא מהלך חוקי.
אם נוגעים בכלי של יריב, יש ללכוד אותו אם זה חוקי לעשות זאת.
לרוב קשה לאכוף כללים אלה כאשר העדים היחידים הם שני השחקנים עצמם.
עם זאת, הפרות של כללים אלה נחשבות לרמאות.
באחד המקרים המפורסמים, גארי קספרוב שינה את המסע שלו נגד ג'ודית פולגאר ב-1994 לאחר שהרפה לרגע מהכלי.
קספרוב המשיך וניצח את המשחק.
לשופטי הטורניר היה תיעוד וידאו המוכיח שידו עזבה את הכלי, אך סירבו לפרסם את הראיות.
גורם שנחשב נגד פולגאר היה שהיא חיכתה יום שלם לפני שהתלוננה, משום שיש להעלות טענות כאלה במהלך המשחק.
קלטת הווידאו גילתה שקספרוב אכן הרפה מהכלי לרבע שנייה.
הפסיכולוג הקוגניטיבי רוברט סולסו קבע שזה זמן קצר מדי לקבל החלטה מודעת.
תקרית מפורסמת נוספת התרחשה במשחק בין מילאן מאטולוביץ' לאיסטבן בילק ב-Sousse Interzonal ב-1967. מאטולוביץ' שיחק מסע מפסיד אבל אז חזר בו לאחר שאמר "J'adoube" ("אני מכוונן" - הכרזה שצריך להכריז לפני העמדה מדויקת של כלים במשבצת שלהם).
יריבו התלונן בפני השופט אך המסע המתוקן הושאר.
תקרית זו זיכתה את מטולוביץ' בכינוי "J'adoubović".
באליפות אירופה 2003 נערך "משחק החזרה" בין זוראב אזמאיפרשווילי לוולדימיר מלאכוב, שסיימו בסופו של דבר ראשון ושני בתחרות.
על פי הספר Smart Chip מאת ג'נה סוסונקו :שני רבי האמנים נלחמו על ההובלה, ולמפגש הייתה משמעות ספורטיבית עצומה.
בסיום שהיה נוח לו, עזמאי[פרשווילי] הרים את הרץ, מתוך כוונה לעשות איתו מהלך במקום להחליף תחילה צריח.
מלאכוב נזכר: "מכיוון שראה שהצריחים עדיין על הלוח, הוא אמר משהו כמו, "אוי, קודם חילופי כלים, כמובן." החזיר את הרץ שלו בחזרה, לקח את הצריח שלי והמשחק נמשך.
כשחתמנו על דפי הרישום, עזמאי הציע לי שנחשיב את המשחק כתיקו.
אחרי המשחק נשארתי עם טעם לוואי לא נעים, אבל זה נבע בעיקר מהמשחק שלי."
שחקן לא ישר יכול לבצע מסע לא חוקי ולקוות שיריבו לא שם לב.
בכללי השחמט היו עונשים שונים על ביצוע מהלך בלתי חוקי לאורך זמן, החל מהפסד מוחלט של המשחק במקום ועד להחזרת המשחק למצבו לפני המסע הבלתי חוקי והוספת זמן נוסף לשעון של השחקן השני, אך הם חלים רק כאשר השחקן שם לב למהלך הבלתי חוקי.
בדרך כלל, מסעים לא חוקיים הם טעויות פשוטות בלחץ זמן, אבל אם הם נעשים בכוונה הם נחשבים לרמאות.
שימוש מכוון במסע לא חוקי הוא נדיר במשחקים ברמה גבוהה.
בכל המשחקים למעט המהירים ביותר, לשחקני שחמט מיומנים מספיק יש תמונה מנטלית חזקה של מצב הלוח כך שהמניפולציה ברורה, והעונשים מביצוע מסע לא חוקי הם כאלו שלעיתים נדירות כדאי להסתכן אם השחקן הרמאי נתפס.
דוגמה נדירה שבה הואשם בכך שחקן ברמה גבוהה הייתה באליפות העולם בשחמט הבליץ 2017 בריאד.
ארנסטו אינארקייב שיחק נגד מגנוס קרלסן, וכשנותר מעט זמן על השעונים של שני השחקנים, אינארקייב ביצע מהלך לא חוקי בכך שלא הצליח להסיר את האיום בשח במסע הקודם של קרלסן.
במקום זאת, הוא איים בשח על המלך של קרלסן.
קרלסן הוציא אוטומטית את המלך שלו מהשח, אבל אינארקייב טען אז שקרלסן ביצע מהלך לא חוקי, ושהמסע החוקי היחיד של קרלסן היה להצביע על המהלך הבלתי חוקי של אינארקייב.
סגן השופט הסכים עם פרשנותו של אינרקייב לכללים והעניק לו את הזכייה.
על ההחלטה הוגש ערעור ופסק הדין הראשוני בוטל, עם פסק הדין החדש לחידוש המשחק.
אינארקייב ספג ביקורת על משחקו על כך שניסה להשתמש במהלך הבלתי חוקי שלו כדרך לנצח, וקרלסן קיבל את הניצחון לאחר שאינארקייב סירב לחדש את המשחק.
זה כמעט אף פעם לא קורה בטורנירים, אבל יכול לקרות במשחקים מזדמנים שבהם אין בעצם עונש על רמאות.
כמה "חובבי שח" שמשחקים משחקי שחמט מהירים תמורת כסף בגנים ציבוריים נתפסו תוך שימוש בטכניקות כאלה, אם כי מוסכם שרובם אינם רמאים.
דוגמה אפשרית נדירה למניפולציה פיזית של כלים ברמת רב-אמן כללה הסרה של כלים שנלכדו מחוץ ללוח.
באליפות קנדה 2017 במונטריאול, רב-אמן באטור סמבויב שיחק עם האמן הבינלאומי ניקולאי נוריטסין במשחק בליץ.
נוריטסין היה בעמדה טובה אבל היה נמוך מאוד בזמן, כשנותרו לו פחות מעשר שניות.
הוא העביר רגלי לשורה השמינית כדי להכתיר למלכה, וכללי FIDE דורשים שהרגלים יוחלפו בכלי המקודם שלהם לפני השלמת המהלך וניתן ללחוץ על השעון.
סמבוייב החביא את המלכה השחורה בידו, והשופטים לא העמידו מלכות פנויות.
לחוץ בזמן, נוריטסין בחר להשתמש בצריח הפוך כדי לציין שהוא רוצה מלכה, במקום לעצור את המשחק כדי להתלונן שהמלכה חסרה ולבקש אחרת.
הצילום בזווית הגיע לאחר שהשופטים עצרו; במקום להודיע לשופט שהמלכה בידו ושכח להניח אותה יחד עם הכלים האחרים שנלכדו קודם לכן במקרה, סמבוייב החזיר בשקט את המלכה עם הכלים האחרים, ונתן לשופטים להגיע למסקנה שנוריצין פשוט עשה שגיאה בלקיחת צריח.
השופטים קבעו כי הכתרת הצריח עומדת בעינה.
סמבוייב המשיך וניצח במשחק, ופנייתו של נוריטסין לאחר צפייה בסרטון שמראה את סמבוייב מחזיק ואז מחליף את המלכה נדחתה.
רמאים השתמשו בטכנולוגיה בשחמט בכמה דרכים.
הדרך הנפוצה ביותר היא להשתמש בתוכנת שחמט תוך כדי משחק שחמט מרחוק, כמו באינטרנט או בשחמט בהתכתבות.
במקום לשחק את המשחק ישירות, הרמאי פשוט מזין את המסעים ששוחקו לתוך התוכנה ועוקב אחר ההצעות שלה, ובעצם נותן לתוכנה לשחק עבורו.
תקשורת אלקטרונית עם שותף במהלך שחמט תחרותי פנים אל פנים היא סוג דומה של רמאות; השותף יכול להשתמש בתוכנת מחשב או פשוט להיות שחקן הרבה יותר טוב מחברו.
אתרי שחמט מודרניים ינתחו משחקים לאחר מעשה כדי לתת קביעה הסתברותית האם שחקן קיבל עזרה חשאית כחלק מהמאמץ לזהות ולמנוע התנהגויות כאלה.
ניסיון לפצות על השהיה במשחק מקוון הוא תחום פוטנציאלי לניצול.
תוכניות שחמט רבות מנסות לגרום לכך שהשעון של השחקן יתחיל לרוץ רק ברגע שהוא מקבל את המסע של היריב, כדי להבטיח הגינות כאשר שני שחקנים מרוחקים משובצים זה נגד זה.
זה איפשר מספר תחבולות אם ניתן היה לטעון טענות על התזמון בצד הלקוח, כמו באמצעות העמדת פנים שיש לו נתב איטי מאוד, מה שבעצם יכניס זמן נוסף על השעון של הרמאי.
לדוגמה, לרמאי עשוי לקחת 5 שניות לבצע מהלך לאחר שראה את המהלך של היריב, אך התוכנה שלו תטען שרק 4 שניות הועברו לשרת - יתרון משמעותי במשחקים בקצב מהיר.
בשל הריבוי הרב של אירועי רמאות טכנולוגיים, הדוגמאות הבאות מתרכזות רק באלו שהם ברמה גבוהה או בעלות משמעות היסטורית.
בטורניר האולימפיאדה של FIDE 2010 בחאנטי-מנסיסק, שלושה שחקנים צרפתים נתפסו במזימה להשתמש בתוכנת מחשב כדי להחליט מהלכים.
התוכנית שלהם כללה שחקן אחד, סיריל מרזולו, שעקב אחרי הטורניר בבית והשתמש בתוכנת המחשב כדי להחליט על המהלכים הטובים ביותר.
הוא שלח את המסעים ב-SMS למאמן הקבוצה, ארנו האוצ'ארד, שיעמוד או ישב ליד שולחנות שונים כאיתות לשחקן, סבסטיאן פלר, לבצע מהלך מסוים.
סבסטיאן פלר קיבל השעיה של שנתיים ותשעה חודשים, סיריל מרזולו קיבל השעיה של שנה ושישה חודשים, וארנו האוצ'רד קיבל השעיה של שלוש שנים על ידי ועדת האתיקה של FIDE.
בניגוד למקרים אחרים, כל שחקן שהיה מעורב היה רב-אמן לגיטימי או אמן בינלאומי.
אף אחד מהשחקנים האחרים בקבוצה לא ידע על כך או היה מעורב.
השערוריות של בוריסלב איבנוב גרמו לסערה בעולם השחמט בשנים 2012 ו-2013, כאשר טענו לרמאות באליפות זאדאר הפתוחה, ולאחר מכן בקיוסטנדיל.
הוא הושעה לארבעה חודשים על ידי פדרציית השחמט הבולגרית, אם כי השעיה זו בוטלה עקב פגמים פרוצדורליים, ולא התבססה על האשמות המרמה, אלא על התנהגותו הגסה של איבנוב כלפי מאשימיו.
לאחר הפסקות ביניים שונות, הוא הושעה לצמיתות על ידי פדרציית השחמט הבולגרית.
התקריות היו משמעותיות שכן הן היו אחת הפעמים הראשונות שבהן נעשה שימוש בשיטות סטטיסטיות לניתוח התאמת מהלכים עם תוכנות מחשב, אף על פי שבסופו של דבר ראיות כאלה מעולם לא שימשו בהליך משפטי פורמלי.
באליפות יאסי הפתוחה 2014, וסלי ורמיולן נתפס מרמה בהתייעצות עם טלפון נייד בשירותים, הודה בעבירה שלו, ובסופו של דבר הושעה לשנה אחת על ידי התאחדות השחמט ההולנדית ו-FIDE.
באפריל 2015, רב-האמן הגיאורגי גאיוז ניגאלדזה הושעה מטורניר השחמט הפתוח של דובאי לאחר שגורמים רשמיים גילו אותו מנתח בסמארטפון בעזרת תוכנת שחמט בשירותים במהלך משחק.
מאוחר יותר נשלל ממנו תואר רב-אמן ונאסר עליו להתחרות למשך שלוש שנים, אם כי הורשה לשמור על תואר אמן בינלאומי שלו.
בפברואר 2016, סרגיי אסלנוב גורש מתחרות מוסקבה הפתוחה, בגלל סמארטפון בשירותים, מוסתר מתחת לאריח רופף מאחורי צינור ניקוז.
הוא הכריז על עצמו אשם בטעות אך לא בפשע, והושעה רק לשנה אחת.
ביולי 2019, איגורס ראוזיס נתפס מרמה באליפות שטרסבורג הפתוחה, באמצעות טלפון נייד בשירותים.
הוא הודה שרימה, והודיע על פרישה משחמט.
ב-1 באוקטובר 2020, וסלי סו האשים את טיגראן ל.
פטרוזיאן ברמאות במשחקי חצי הגמר והגמר שלו במהלך ליגת השחמט של Chess.com 2020 PRO.
סו דורג כשחקן השמיני בעולם באותה תקופה.
פטרוזיאן הגיב לסו בטוויטר בהתגרויות ילדותיות.
Chess.com גילתה שפטרוזיאן וכל קבוצתו, ארמניה איגלס, הפרו את תקנות הפייר פליי.
הקבוצה נפסלה והרצים של קשת סנט לואיס הוכתרו לאחר מכן לאלופים.
אתר Chess.com וליגת PRO Chess הוציאו שניהם השעיה לכל החיים לפטרוסיאן.
במרץ 2021, שחקן אינדונזי שזוהה כ-Dadang Subur שיחק משחק בעזרת מחשב נגד לוי רוזמן, והשיג דיוק של למעלה מ-90%.
רוזמן זיהה דפוס של רמאות ודיווח על חשבונו של דאדאנג.
התקשורת האינדונזית טענה שדאדאנג היה שחקן לגיטימי, טענה שהביאה להתקפה מקוונת נגד רוזמן.
המשחק הבא של דאדאנג נגד ה-IM Irene Sukandar קיבל 1.25 מיליון צופים בשידור חי ביוטיוב, שיא היסטורי עבור שחמט.
דאדאנג הפסיד שלושה משחקים רצופים לסוקנדר, עם דיוק של פחות מ-40%.
אחד המקרים המוקדמים ביותר של שימוש בטכנולוגיה כדי לרמות התרחש באליפות העולם הפתוחה של 1993. שחקן לא מדורג שמשתמש בשם "ג'ון פון נוימן" (לא קשור לג'ון פון נוימן) צבר נקודות מתשעה משחקים בחלק הפתוח, כולל תיקו נגד רב-אמן.
השחקן הזה ענד אוזניות במהלך הטורניר, והייתה לו בליטה חשודה בכיס שזמזמה ברגעים מסוימים של המשחק.
הוא נפסל כאשר מנהל הטורניר גילה שחסרה לו אפילו הבנה בסיסית בשחמט.
באליפות הפתוחה של 1998בבבלינגן הואשם קלמנס אוורמן ברמאות באמצעות תוכנת פריץ, ולאחר שחקירה של התובע המחוזי לא הייתה חד משמעית לגבי הראיות, פדרציית השחמט הבווארית אסרה עליו להשתתף בטורנירים עתידיים.
בטורניר למפרטהיים הפתוח 2002 השופט הודיע על פסילת שחקן לפני הסיבוב השביעי.
מרקוס קלר הסביר מה קרה:
בסיבוב השישי בא אלי שחקן ואמר שהוא חושד שיריבו, WS מל', משתמש בעזרים אסורים במהלך המשחק.
לעיתים קרובות הוא עזב את הלוח לפרקי זמן ממושכים כדי ללכת לשירותים, גם כאשר (במיוחד כאשר) הגיע תורו לשחק.
הוא עשה זאת בסיבובים קודמים גם נגד שחקנים אחרים.
צפיתי ב-WS ושמתי לב שהוא שיחק מספר מהלכים במהירות רבה ואז נעלם בשירותים.
הלכתי אחריו ולא יכולתי לשמוע שום קול שהגיע מהשירותים.
הסתכלתי מתחת לדלת וראיתי שרגליו מצביעות הצידה, כך שהוא לא יכול היה להשתמש בשירותים.
אז נכנסתי לדוכן השכן, עמדתי על האסלה והבטתי מעבר לקיר המפריד.
ראיתי את WS עומד שם עם מחשב כף יד שהציג תוכנית שחמט רצה.
הוא השתמש בחרט כדי להפעיל אותו.
כשהתעמת הוא טען שהוא רק בודק את המיילים שלו, אז ביקשתי שיראה לי את המחשב, מה שהוא סירב לעשות.
יש עדים לחקירה שלי בשירותים, ואנו נבקש מאיגוד השחמט של המדינה שלנו לאסור על השחקן לשחק בטורנירים אחרים.
בטורניר הרייטינג הבינלאומי של Subroto Mukerjee 2006, נאסר על שחמטאי הודי לשחק שח תחרותי במשך עשר שנים בגלל רמאות.
במהלך הטורניר בפארק סוברוטו, אומקאנט שארמה נתפס מקבל הוראות משותף באמצעות מחשב שחמט באמצעות מכשיר התומך בלוטות ' שנתפר בכובעו.
שותפיו היו מחוץ לבניין, והעבירו מהלכים מתוכנת המחשב.
גורמים רשמיים החלו לחשוד לאחר ששארמה השיגה עליות גדולות בצורה יוצאת דופן בנקודות דירוג במהלך 18 החודשים הקודמים, כולל העפלה לאליפות הלאומית.
אומקאנט התחיל את השנה עם דירוג ממוצע של 1933, וב-64 משחקים צבר למעלה מ-500 נקודות כדי להשיג דירוג של 2484. גורמים רשמיים קיבלו מספר תלונות בכתב בטענה שהמהלכים של אומקאנט היו בדיוק באותו רצף שהוצע על ידי מחשב השחמט.
בסופו של דבר, בסיבוב השביעי של הטורניר, פקידי חיל האוויר ההודי חיפשו את השחקנים בשמונה הלוחות העליונים עם גלאי מתכות וגילו שאומאקאנט היה השחקן היחיד שרימה.
ההשעיה של אומקאנט לעשר שנים הוטלה על ידי פדרציית השחמט של כל הודו (AICF) לאחר בחינת הראיות שהוצגו על ידי אומקאנט עצמו והמכשירים האלקטרוניים שנתפסו על ידי מארגני הטורניר.
העונש נחשב לחמור, במיוחד בהתחשב בכך שאלו בענפי ספורט אחרים שהתגלו כסמים ותיאום משחקים לא קיבלו השעיות ממושכות כל כך.
כאשר גורמים רשמיים נשאלו על ההשעיה הם ציינו, "רצינו להיות גלויים ולשלוח מסר חמור לכל השחקנים.
ב-Philadelphia World Open 2006, סטיב רוזנברג, ששיחק בקבוצת הדירוג הנמוך יותר, הוביל לפני הסיבוב האחרון.
ניצחון היה שווה בערך 18,000 דולר.
הוא התעמת עם מנהל הטורניר ונמצא שהוא משתמש במשדר ומקלט אלחוטיים שנקראים "פוניטו".
באותו אירוע, יוג'ין ורשבסקי הואשם גם ברמאות בשל ביצועיו הטובים בצורה יוצאת דופן לשחקן בדירוג נמוך ומהלכיו תואמים את מנוע השחמט הזמין מסחרית Shredder, אם כי לא נמצאו מכשיר רמאות או משדר על גופו או בתא השירותים שבו השתמש.
במשחק הליגה ההולנדית בשנת 2007 בין Bergen op Zoom ל-AAS, השופט תפס את קפטן הקבוצה של AAS (ששיחק על לוח 6) משתמש במחשב כף יד.
השחקן היה מחוץ לאולם המשחקים, באישור, כדי לשאוב קצת אוויר צח.
השופט עקב אחריו ותפס אותו משתמש בתוכנה Pocket Fritz.
על המסך הוצגה העמדה הנוכחית של המשחק.
השופט הכריז הפסד לשחקן והודיע לפדרציה ההולנדית על התקרית.
מנהל התחרות הודיע על עונש כבד: על השחקן נאסר לשחק במשחקי הליגה ההולנדית והגביע, לא רק באותה עונה, אלא גם בשתי העונות הבאות.
מנהל התחרות יישם את סעיף 20.3 לתקנון התחרות של הפדרציה.
באליפות דובאי הפתוחה 2008, M.
Sadatnajafi, שחקן איראני ללא תואר בינלאומי (דורג 2288 באותה תקופה), נפסל מהטורניר לאחר שנתפס מקבל הצעות למהלכים בהודעות טקסט בטלפון הנייד שלו בזמן ששיחק מול רב-האמן לי צ'או.
המשחק הועבר בשידור חי דרך האינטרנט ונטען כי חבריו עוקבים אחריו ומדריכים אותו באמצעות מחשב.
בטורניר המאה של מועדון השחמט נורת'ס לשחקנים בדירוג מתחת ל-1600 נתפס ילד בן 14 משתמש במה שהשופט כינה "מכונה נישאת" בשירותים.
המשחק הוכרז אבוד והילד הודח מהטורניר.
הוא השתמש בתוכנית Chessmaster במכשיר פלייסטיישן, וזו כנראה הייתה הסיבה למה המהלכים לא היו חזקים במיוחד.
זו הייתה הדוגמה הראשונה של שחמטאי שנתפס בזמן שהוא משתמש במכשיר אלקטרוני באוסטרליה, וכך זה הפך מהר מאוד לסיפור גדול בקהילת השחמט האוסטרלית הקטנה יחסית.
באליפות גרמניה בשחמט 2011, אמן פיד"ה כריסטוף נאצידיס השתמש בתוכנית שחמט בטלפון החכם שלו במהלך משחקו בסיבוב האחרון נגד הרב-אמן סבסטיאן זיברכט.
נצידיס הודה כי רימה, ונפסל מהאליפות.
באליפות אוניברסיטת וירג'יניה 2012, שחקן נתפס באמצעות תוכנת שחמט הפועלת על מחשב כף יד.
השחקן נפסל מהתחרות, חברותו באיגוד השחמט של וירג'יניה הושעתה והוגשה נגדו תלונת אתיקה ל-USCF.
שלא כמו בתקריות אחרות, השחקן השתמש במנוע השחמט במסווה של שימוש ב-eNotate, שהיא אחת משתי תוכניות רישום שחמט אלקטרוני המותרות לשימוש בטורנירים של USCF.
בעוד שהשחקן הודה בשימוש במנוע השחמט רק באותו משחק, התוצאות שלו הצביעו על כך שהוא השתמש בתוכנה בעוד כמה טורנירים.
בשנת 2013 בתחרות Cork Congress Chess Open, נמצא ששחקן בן 16 השתמש בתוכנית שחמט בסמארטפון כאשר יריבו התעמת איתו בשירותים על ידי בעיטה מטה בדלת התא וגרר אותו פיזית החוצה.
היריב קיבל הרחקה של עשרה חודשים בגין התנהגות אלימה.
השחקן בן ה-16 הורחק לארבעה חודשים בגלל רמאות.
בינואר 2016, השחקן הנורווגי העיוור סטיין Bjørnsen הואשם ברמאות לאחר ששיחק משחקים שהראו מתאם גבוה מאוד עם ניתוח מחשב.
בשל מוגבלותו, הורשה לביורנסן לשמור תיעוד של מהלכיו באמצעות מקליט מחובר לאטם אוזניים.
מאוחר יותר נמצא כי אטם האוזן אינו תואם את המקליט, אך מסוגל לקבל הודעות באמצעות בלוטות '.
באפריל 2016 הוא קיבל השעיה של שנתיים מתחרויות מקומית מפדרציית השחמט הנורווגית (NSF).
ערעורו של Bjørnsen לוועדת הכללים של הפדרציה נדחתה בספטמבר 2016. Bjørnsen חזר ב-2018 לאחר שריצה את ההשעייה.
במרץ אותה שנה הוא נתפס עם אפרכסת בלוטות' שהודבקה על ידו במהלך טורניר מועדונים בהורטן.
הפדרציה סילקה משורותיה את Bjørnsen במאי 2018.
ביוני 2021, המיליארדר ההודי Nikhil Kamath רימה נגד אלוף העולם לשעבר Viswanathan Anand באירוע צדקה בו - זמנית בשידור חי שאורגן על ידי Chess.com.
האתר חסם את החשבון של קמאת' בגלל הפרת מדיניות ההגינות שלו.
התקרית הובילה לביקורת כבדה ולדיון ברשתות החברתיות שלאחריהן הודה קמאת' בשימוש באנליסטים ובמחשבים במהלך משחקו והגיב בהתנצלות על "גרימת בלבול".
מאז תחילת השימוש בדירוג בשנות ה-60, נעשו מספר ניסיונות לתמרן את שיטת הדירוג, בין אם לנפח את הדירוג בכוונה או להסוות את כוחו של השחקן על ידי איבוד נקודות דירוג מכוון.
שקי חול כרוך בהפסד מכוון של משחקים מדורגים על מנת להוריד את הדירוג, כך שאדם יהיה זכאי להיכנס לתחרות משנית של אותו אירוע עם כספי פרסים משמעותיים.
זה נפוץ ביותר בארצות הברית, שם סכום הפרסים עבור טורנירים פתוחים גדולים יכול להיות מעל 10,000$, אפילו בתחרות המשנית.
קשה מאוד לזהות ולהוכיח שקי חול, לכן USCF כללה דירוגים מינימליים המבוססים על דירוגים קודמים או זכיות כספיות קודמות כדי למזער את ההשפעה.
מאגר מוגבל של שחקנים שלעיתים רחוקות או אף פעם לא משחקים נגד שחקנים מחוץ לאותו מאגר עלול לגרום לעיוותים במערכת הדירוג של Elo, במיוחד אם אחד או יותר מהשחקנים חזקים משמעותית מהאחרים, או אם התוצאות עוברות מניפולציה מכוונת.
קלוד בלאדגוד (Bloodgood) הואשם במניפולציה זו של מערכת הדירוג של USCF ; בשיאו ב-1996 דירוג ה-USCF שלו היה יותר מ-2700, השני בגובהו במדינה באותה תקופה.
כאסיר ממושך בכלא, הוא הוגבל בהכרח במגוון היריבים העומדים לרשותו.
ה-USCF חשד שהוא ניפח בכוונה את הדירוג של יריביו; בלאדגוד הכחיש זאת, וייחס את הדירוג המנופח שלו למוזרות במערכת הדירוג הנובעת ממשחק קבוע שלו מול מאגר מצומצם של שחקנים חלשים בהרבה.
היה דיווח נרחב על תנועות דירוג חריגות של בורמזים (מיאנמר) בסוף שנות ה-90, כאשר מילאן נובקוביץ' נתן ניתוח של מניפולציות במגזין שחמט.
הדוגמה הבינלאומית הבולטת ביותר למניפולציה של רייטינג קשורה לאלכסנדרו קריסן הרומני, שלכאורה זייף דיווחי טורנירים כדי לזכות בתואר רב-אמן ודורג במקום ה-33 בעולם ברשימת הדירוג של FIDE באפריל 2001. הוועדה המפקחת על העניין המליצה למחוק את הדירוג שלו ולבטל את תואר רב-אמן שלו.
בעוד פדרציית השחמט הרומנית הייתה תחילה בעד פעולה נגד קריסן, בסופו של דבר הוא הפך לנשיא ה-RCF ושינה את המדיניות, ויצר מצב כזה שה-FIDE התערב כדי לתווך פתרון לגבי בעיות רבות ב-RCF, כולל הדירוג של קריסן.
לאחר מכן, קריסן נעצר ונכלא באשמת הונאה הנוגעת לניהולו של חברת Urex Rovinari ונעלם מעולם שחמט, ובכך לא עמד בתנאי ההחלטה וכך הפעיל את ההמלצות לעיל לגבי שלילת התואר.
שמועות על טורנירים מזויפים אינן נדירות בעולם השחמט.
לדוגמה, בשנת 2005, FIDE סירב לאשרר נורמות מטורנירי אלושטה (אוקראינה), בטענה שהמשחקים לא עמדו בציפיות האתיות.
מספר שחקנים מעורבים מחו בעניין.
טורניר אוקראיני אחר ב-2005 התגלה כמזויף לחלוטין.
בדרך כלל השחקנים החזקים ביותר אינם מעורבים באלה, שכן הם מיועדים יותר לשחקנים קרייריסטים כדי לזכות בנורמות תארים או עליות דירוג קטנות, אך נטען כי זוראב אזמאיפרשווילי זייף את תוצאות טורניר סטרומייקה של 1995 כדי לאפשר לו להגיע לעילית השחמט..
בשנת 2003, סוושניקוב התייחס לתקריות המתוקשרות הללו של קריסן ואזמאיפרשווילי כ"סודות גלויים", בתקופה שבה שני האשמים לכאורה היו מעורבים מאוד בפוליטיקה של ה-FIDE.
שחקן ללא ידע בשחמט יכול להשיג ניקוד של 50% במשחקים סימולטניים על ידי שכפול המהלכים שנעשו על ידי אחד מיריביו הלבנים במשחק מול יריב שחור, ולהפך; היריבים למעשה משחקים זה נגד זה ולא נגד נותן הסימולטן.
זה עשוי להיחשב רמאות באירועים מסוימים כגון שחמט באסקי.
זה יכול לשמש נגד כל מספר זוגי של יריבים.
קוסם הבמה דרן בראון השתמש בטריק נגד שמונה שחקני שחמט בריטיים מובילים בתוכנית הטלוויזיה שלו.
רם רייפן (נולד ב-26 באפריל 1954) הוא פרופסור אמריטוס באוניברסיטה העברית וגסטרואנטרולוג-ילדים, חוקר ומרצה בנושאי תזונה, ובעבר ראש בית ספר למדעי התזונה בפקולטה לחקלאות מזון וסביבה על שם רוברט ה.
כמו כן רייפן עמד במספר פורומים שאורגנו על ידי ארגון הבריאות העולמי וכן האיחוד האירופי.
בנוסף, רייפן הוא יו"ר של חברת "צ'יקפי פרוטאין", חברת פוד-טק המייצרת אבקת איזולייט מחומוס.
רייפן נולד וגדל ברחובות לחנה ויעקב רייפן.
לאחר שסיים את שירותו הצבאי בדרגת סרן בשנת 1976, נרשם לפקולטה לרפואה של האוניברסיטה העברית.
רייפן הפך דוקטור לרפואה בשנת 1982, והוסמך כרופא ילדים בשנת 1989. עד לשנת 1992, רייפן היה עמית מחקר במחלקה לתזונה קלינית ובמחלקה לגסטרואנטרולוגיה בית החולים "סיק קידס" בטורונטו, קנדה.
ב-1992 השלים רייפן תואר שני במדעי הרפואה (M.Sc) במדעי התזונה באוניברסיטת טורונטו.
ב-1994 הוסמך כמומחה לגסטרואנטרולוגיה בילדים מטעם ההסתדרות הרפואית בישראל.
רייפן נשוי לד"ר אלה רייפן, מנתחת ראש וצוואר.
בשנת 1994 הצטרף רייפן לבית הספר למדעי התזונה בפקולטה לחקלאות מזון וסביבה ע"ש רוברט ה.
רייפן קיבל פרופסור מן המניין בשנת 2012. בשנת 2002 קיבל תואר פרופסור מטעם אוניברסיטת מטרופוליטן לונדון.
בשנת 2005 הקים רייפן את בית הספר לתזונה לסטודנטים בינלאומיים של האוניברסיטה העברית.
בשנים 2014 –2017, היה רייפן ראש מרכז המחקר לנוטריגנומיקה במכון לביוכימיה ומדעי המזון באוניברסיטה העברית במכון לביוכימיה ומדעי המזון באוניברסיטה העברית.
רייפן חבר במספר ועדות ופורומים בינלאומיים בנושאי תזונה, וכן נמנה עם מספר ועדות של ארגון הבריאות העולמי ושל האיחוד האירופי.
בשנים 1997–2001 רייפן היה חבר בתת-ועדה בנושא הקשר בין תזונה לבין סרטן המעי הגס של ארגון הבריאות העולמי.
בשנת 2008 היה רייפן חלק מוועדת מומחים שדנה בנושא הוספת מגנזיום למים מטעם ארגון הבריאות העולמי.
רייפן ערך מספר מחקרים במדינות מתפתחות מסביב לעולם.
בעקבות ממצאיו של רייפן, ארגון הבריאות העולמי המליץ לתת לנשים בהיריון טיפות של ויטמין A במדינות העולם המתפתח, וכן לתת אותן גם לתינוקות לאחר לידה.
לאחר מחקר בגרגירי חומוס פיתח רייפן תהליך של סינתוז אבקת חלבון באיכות גבוהה מגרגרים אלו.
התהליך נרשם כפטנט הנמצא בבעלות משותפת של רם והאוניברסיטה העברית, וכעת משמש את חברת צ'יקפי פרוטאין, חברה ישראלית המייצרת חלבון איזולייט מגרגירי חומוס, המשמש כתחליף לחלבון מן החי עבור תעשיות החלב, הבשר והביצים.
רמאות (Cheating) הוא מונח המתאר באקולוגיה התנהגותית ובאתולוגיה, התנהגות של אורגניזמים המפיקים תועלת על חשבון אורגניזמים אחרים.
רמאות נפוצה במערכות יחסי גומלין רבים של הדדיות ואלטרואיסטיות.
רמאי הוא אורגניזם שלא משתף פעולה, או משתף פעולה פחות מכפי שהיה נדרש על מנת לשמור על הגינות ביולוגית, אבל יכול להפיק תועלת מאורגניזמים משתפי פעולה.
רמאי משתמש במשאבים משותפים באנוכיות כדי למקסם את הכשירות הביולוגית שלו על חשבון הקבוצה.
הברירה הטבעית מעדיפה רמאות ביולוגית, אבל יש מנגנונים ביולוגיים שמווסתים ומרסנים אותה.
תאוריית מרכיב הלחץ משערת שניצול, שיתוף פעולה או הדדיות נפוצים יותר בסביבות עתירות לחץ, בעוד שרמאות, תחרותיות או טפילות נפוצות יותר בסביבות נוחות, למשל אלה שיש בהן מזון בכמות מספקת או עודפת.
רמאות היא אסטרטגיה בתורת המשחקים המשתמשת באורגניזמים ובאוכלוסייה שבה פרטים בודדים משתפים פעולה.
לפי מחקר, רמאות יכולה להתקיים כאסטרטגיה מעורבת עם הדדיות באמצעות מודל משחק מתמטי.
לפיכך, רמאות יכולה להיווצר ולהישמר באוכלוסיות שפועלות בהדדיות.
להבדיל מרמאות, הונאה בבעלי חיים (Deception) היא פעולה שמטרתה להוביל לתגובה של בעל חיים אחר, שתקדם את האורגניזם המטעה.
הפעולה הוא לעיתים תורשתית, כתגובה רפלקסיבית, או תגובה מתוכננת הדורשת את הכרת היריב, את הסביבה ואת דרכי הפעולה האפשריות.
אורגניזמים מתקשרים ומשתפים פעולה כדי לבצע מגוון רחב של התנהגויות.
אינטראקציות הדדיות מועילות בין מינים שכיחה במערכות אקולוגיות.
אינטראקציות אלו הן מעין "שווקים ביולוגיים" שבהם מינים מציעים לשותפים הביולוגיים שלהם משאבים שהם מייצרים בהשקעה נמוכה יחסית ומקבלים משאבים החשובים להם או שהם לא יכולים לייצר כלל.
מערכות אלו מספקות הזדמנויות לניצול על ידי אלה שיכולים להשיג משאבים מבלי לספק דבר בתמורה.
חמש צורות של יחסים הדדים קיימות בעולם החי:
זולטנות המכונה גם אלטרואיזם, היא תרומה ללא ללא ציפייה להדדיות חומרית.
לדוגמה, דאגה לצאצאים ותרומת הדבורים הפועלות שאיבדו את אפשרותן להתרבות לכוורת, האכלת גוזלים, לעיתים אפילו על חשבון בריאות וחיי התורם.
" אהבה ללא תנאי", שהיא בדרך כלל רפלקסיבית, ותורמת להמשכיות האבולוציונית של התורם.
לדוגמה: זנבן ערבי (Turdoidws squamisept) הוא צפור שבו הזכר מאכיל את הציפורים בלהקה ללא תרומה.
באלטרואיזם יש יתרון בהוכחת "עקרון ההכבדה" בלהקה.
שיתוף פעולה שבו כל צד תורם את חלקו לטובת שני הצדדים.
לדוגמה: אצה שתורמת סוכרים לפטרייה שמצידה תורמת לאצה קליטת מים והגנה.
האבולוציה מאפשרת יחסים אלה עד השתלבות מלאה, לדוגמה יצירת כלורופלסטים באורגניזמים אאוקריוטים על ידי בליעה של חיידקים-ציאנובקטריה, על ידי תאים אאוקאיוטים בתהליך של אנדוסימביוזה.
הדדיות חלקית המכונה גם מוטואליזם (interspecific cooperative interactions) היא תרומה של מין אחד למין אחר.
למשל אצות מסוג כלורלה, שמתקיימות עם ובתוך החלזון ימי Physa acuta .
האצה מספקת לחילזון מקורות אנרגיה באמצעות תהליכי הפוטוסינתזה, ואילו החילזון מספק לאצה הגנה סביבתית.
הטפיל נטפל לפונדקאי המאחסן וגורם לו נזק, ומתקיים ישירות עליו (לדוגמה - קרציות) או בתוכו (לדוגמה פלסמודיום המלריה).
טפיל אובליגטורי הוא בעל חיים, מיקרואורגניזם או צמח שמתקיים כטפיל בלבד.
קיים גם טפיל מזדמן (פקולטטיבי), שמנצל הזדמנות למצוא פונדקאי אבל יכול להתקיים גם בלעדיו.
קיימים טפילים שיש להם מחזור חיים המחייב שני פונדקאים, כמו המלריה.
כאשר ביתוש מתקיימת רבייה זוויגית ובשני רביה וגטטיבית בדם של האדם.
באבולוציה משותפת (coevolution) קיימת תאוריה שהאבולוציה של יחסי הגומלין היא משותפת.
מעבר מאדישות, לטפילות, ומשם לסימביוזה.(או להפך) הטפיל מתאים עצמו למחזור החיים של הפונדקאי, ככל שהנזק שהוא גורם מצמצם את יכולת ההתרבות של הטפיל, תהייה נטייה לעבור לשיתוף פעולה, או נזק קל יותר.
ה" אינטרס" של טפיל היא להשלים מסלול חיים ולהתרבות על הפונדקאי לאורך זמן.
רמאים, שאינם משתפים פעולה אך מרוויחים מאחרים שמשתפים פעולה, זוכים ביתרון תחרותי כל זמן שפונדקאי יכול לקיים אותם.
בהקשר האבולוציוני, יתרון תחרותי הוא יכולת טובה יותר לשרוד ולהתרבות.
אם רמאים מסוגלים לזכות בהטבות הישרדות ורבייה ללא עלויות, הברירה הטבעית צריכה להעדיף את הרמאים.
נשאלת השאלה של מה מונע מרמאים לערער מערכות הדדיות.
אחד הגורמים העיקריים הוא שהיתרונות של רמאות הם לעיתים קרובות תלויי תדירות.
בחירה תלוית תדירות מתרחשת כאשר הכשירות של פנוטיפ - תכונה גלויה, תלויה בתדירות של התכונה ביחס לפנוטיפים אחרים באוכלוסייה.
כשירותם של רמאים גדלה ככל שהפנוטיפ שלהם פחות נפוץ.
רמאים מצליחים, במונחים של יתרונות אבולוציוניים, כמו הגברת הישרדות ורבייה, כאשר הם מעטים יחסית, וככל שהרמאים הופכים לשכיחים יותר, ביחס לאוכלוסיית הפונדקאים, תפוצתם יורדת.
לכן קיימת התאמה של קצב ההתרבות של פונדקאים ופרזיטים.
לדוגמה, במושבות אי קולי ישנם "רמאים" רגישים לאנטיביוטיקה, ששורדים במספרים נמוכים בסביבה עם אנטיביוטיקה, כאשר הם נמצאים במושבה שיתופית.
רמאים אלה נהנים מהיתרון של אחרים המייצרים חומרים עמידים לאנטיביוטיקה, בעוד שהם אינם מייצרים חומרים אלה בעצמם.
עם זאת, ככל שהמספרים גדלים, אם הם ממשיכים לא לייצר את החומר העמיד לאנטיביוטיקה בעצמם, יש סיכוי גבוה יותר שהם יושפעו לרעה מהמצע האנטיביוטי, מכיוון שיש פחות חומר אנטיביוטי כדי להגן על כולם.
לפיכך, רמאים יכולים להתמיד באוכלוסייה מכיוון שהתנהגותם הנצלנית מעניקה להם יתרון כאשר הם קיימים במספרים נמוכים, אך יתרונות אלו מצטמצמים כאשר מספרם גדול יותר.
לדוגמה, כשפרפר לא-רעיל מתפתחים צבעים של פרפר רעיל, טורפים יימנעו מלאכול את הפרפר הלא-רעיל.
אבל כשאצל יותר ויותר פרפרים לא-רעילים יתפתחו צבעים של פרפרים רעילים, תגדל שכיחות הפרפרים הלא-רעילים עם אותם הצבעים באוכלוסייה, והטורפים יאכלו אותם כי הצבעים שפעם אותתו על סכנת רעילות, כבר אינם מהווים איתות לכך.
אחרים הציעו כי רמאות הקרויה גם התנהגות נצלנית יכולה לייצב שיתוף פעולה במערכות הדדיות.
במערכות הדדיות מסוימות, יהיו יתרונות משוב לאלה שמשתפים פעולה.
לדוגמה, הכושר של שני בני הזוג עשוי להשתפר.
אם יש תגמול או יתרונות עבור הפרט שיזם את ההתנהגות השיתופית, יש לבחור בהדדיות.
במחקר קו-אבולוציה של שיתוף פעולה ובחירה במארח בררני והסימביונט שלו (אורגניזם שחי עמו במערכת יחסים שמביאה תועלת לשני הצדדים המעורבים), המודל הצביע על כך שאף על פי שלבחירה ולשיתוף פעולה יש יתרון בררני בתחילה, יתרון זה יהפוך לעיתים קרובות לבלתי יציב.
שותף אחד שמשתף פעולה יבחר שותף דומה לו, אם תינתן לו הזדמנות של בחירה.
עם זאת, אם בחירה זו נעשית שוב ושוב, המגוון הביולוגי של תכונה זו נעלם, ולא ניתן עוד לבצע ברירה בין תכונות מפני שיש רק תכונה אחת.
מצב זה דומה לפרדוקס לק בבחירה הנשית.
אם נקבות בוחרות באופן עקבי בתכונה זכרית מסוימת, השונות הגנטית של אותה תכונה מתבטלת, ויתרונותיה של היכולת לעשות בחירה מתבטלים.
למרות זאת, הבחירה הזו עדיין נמשכת.
תיאוריה אחת קובעת כי רמאות שומרת על שונות גנטית שמאפשרת בחירה בהדדיות על פני אנוכיות.
קבוצת אוכלוסייה קטנה שפחות משתפת פעולה, יכולה ליצור מספיק שונות גנטית כדי לייצב את הבחירה בהדדיות.
זה מצביע על כך שנוכחותם של "רמאים" תורמת שונות גנטית מספקת כדי לשמור על ההדדיות.
גם התיאוריה הזו וגם התיאוריה בדבר השכיחות הנמוכה של הרמאים מציעות שהרמאות הזו קיימת כחלק מאסטרטגיה יציבה אבולוציונית עם הדדיות.
מחקרים על רמאות ותקשורת לא ישרה באוכלוסיות עוסקים במערכת אורגניזמים שיש בה שיתוף פעולה.
ללא אוכלוסייה שיתופית שיש בה איתותים ואינטראקציות בין יחידים, התנהגויות כמו רמאות אינן מסוגלות לבוא לידי ביטוי.
על מנת ללמוד איך לרמות, יש צורך במערכת מודל העוסקת בשיתוף פעולה.
דוגמה למודלים המספקים תובנות על רמאות, האמבה החברתית דיקטיוסטליום דיסקואידאום , וחרקים אאוסוציאליים - חברתיים, כגון נמלים, דבורים וצרעות; ובעלי חיים המעורבים באינטראקציות בניקוי.
דוגמאות להדדיות בניקוי כוללות דגי נקאי, דגי גובי, שפתוניים ושרימפס מסוגים שונים.
הגדרת חלוקת התפקידים בין תאים בודדים ההופכים לגוף רב - תאי, שבו לכל רקמה תפקיד הוא התהליך המרכזי היוצר בעלי חיים וצמחים.
מתא ביצית מופרה או נבג, מתפתחים תאים ההופכים לרקמות המקיימות את שלל התפקידים בארוגן החי.
לכן, צריך לבחון אם יש תחרות על משאבים, שבו יש "רמאים", ש"לא תורמים" או חלוקת תפקידים שבהם כל רקמה חיונית, כמו גבעולים בצומח ועצמות בחי.
תהליך המעבר מפרט לאורגניזם, שבו חלוקת תפקידים וביטוי גנטי שונה בין הרקמות (הגנום זהה אך ההתבטאות הגנים שונה) נקרא התמיינות (differentiation), וכך ניתן להגדיר את התהליך שעוברות המיקסאמבות Dictyostelium discoidedeum.
המיקסאמבה Dictyostelium discoideum משמשת כמודל הנמצא בשימוש נרחב, מודל לשיתוף פעולה ופיתוח אורגן רב-תאי.
מין זה של אמבה נמצא לרוב במצב הא-פלואידי-חד-תאי, ניזון באופן עצמאי ועובר תהליך של רבייה וגטטיבית.
עם זאת, כאשר המחסור במקורות מזון גורם לתאים בודדים לרעב, בערך 10⁴ עד 10⁵ התאים מפרישים cAMP (אדנוזין מונו פוספט מעגלי) המשמש ככימוטקט הגורם לתאים להתקבץ יחד וליצור מבנה נייד ורב-תאי המכונה "שבלול".
בטבע, אגרגטים (מצבורים) אלה מכילים בדרך כלל גנוטיפים מרובים, וכתוצאה מכך תערובות כימריות.
שלא כמו אגרגטים זהים גנטית המצויים בדרך כלל באורגניזמים רב-תאיים, פוטנציאל התחרות קיים בצברים כימריים.
בשלב זה, בתנאים מתאימים הופך האגארגט לרקמה העוברת התמיינות לפי תפקוד משותף, יצירת בסיס, גבעול, מנבגים ונבגים.
הנבגים עמידים בתנאי יובש, ורק בתנאי סביבה מתאימים הם מתפתחים לחד-תאים, האמבות.
תהליך זה הוא שלב חשוב באבולוציה של הפטריות - שבהן התפטיר מתמיין לגזע, גוף הפרי והנבגים.
ולכן בביולוגיה של האבולוציה אין כאן ניצול או רמאות אלא התמיינות ושיתוף כל תא בהתאם לתפקידו במארג הרקמות.
תהליך זה מאפשר התפתחות בעלי חיים וצמחים.
לדוגמה, מכיוון שפרטים במצרף מכילים גנומים שונים, הבדלים בכשירות עלולים לגרום לניגוד עניינים בין תאים במצבור, כאשר גנוטיפים שונים עלולים להתחרות זה בזה על משאבים ורבייה.
ב-Dictyostelium discoideum, בערך 20% מהתאים במצבור מתים כדי ליצור גבעול.
80% התאים הנותרים הופכים לנבגים שיכולים לנבוט שוב ברגע שהתנאים נוחים יותר.
במקרה זה, 20% מהתאים חייבים לוותר על רבייה כדי שגוף הפרי ייווצר בהצלחה.
זה הופך את האגרגטים הכימריים של Dictyostelium discoideum לרגישים ל"רמאים" המנצלים את התנהגותם האלטרואיסטית מבלי לשלם מחיר הוגן.
אם תאים רמאים נוטים להפוך לחלק שמתרבה בתדירות גבוהה יותר, הם יכולים להרוויח תועלת מוגברת מגוף הפרי מבלי להקריב את ההזדמנויות שלהם להתרבות.
discoideum מתועדת היטב, ומחקרים רבים ניסו להבהיר את המנגנונים האבולוציוניים והגנטיים העומדים בבסיסה.
discoideum גנום של 34 מגה-בייט עם רצף מלא ומוסבר היטב וכך D.
discoideum הוא מודל שימושי בחקר הבסיסים הגנטיים והמנגנונים המולקולריים של רמאות, ובמובן הרחב יותר, חקר האבולוציה של אאוסוציאליות.
המקרה האופייני לרמאות של תאים הוא הפיכת תא ברקמה לתא סרטני.
התא הסרטני מתחלק במהירות, התפקוד של ברקמה לפעמים נמשך חלקית (הפרשת אנזים ספציפי), והוא למעשה טפיל מוחלט (אובליגטורי) על האורגניזם המאכסן אותו.
תאים סרטניים קיימים בחי ובצומח כל הזמן, ומערכת הניטור של המערכת החיסונית מנטרים ומשמידים אותם, אבל לפעמים תאים בודדים שלא הושמדו יוצרים גידול, שמתפתח במהירות, שולח תאי בת לרקמות אחרות והורג את החי שהיה חלק ממנו ועתה הפך לפרזיט.
המנגנון ההופך תא לתא סרטני עדיין נחקר, אבל נמצא שהבסיס הוא שינוי של גנים רגולטורים שליטים (שמפעילים קבוצות של גנים יצרניים) או של משוב שמאזן את החלוקה של תאים עם התפתחות הרקמה, ומגביר את קצב חלוקת התאים, התפתחות כלי דם לתוך הגידול והפסקת ההכרה הבין תאית.
חקר חרקים אאסוציאליים מסייע רבות ללימוד הרמאות.
חרקים אלה מתנהגים בשיתוף פעולה, ומוותרים על רבייה כדי לסייע לכמה פרטים להתרבות.
במערכות מודל כאלה יש פוטנציאל שייווצר ניגוד אינטרסים בין יחידים, ובכך יש פוטנציאל לרמאות.
חרקים איסוציאליים מסדרת הדבוראים (Hymenoptera), הכוללת דבורים וצרעות, מציגים דוגמאות טובות לניגודי עניינים הקיימים בחברות חרקים.
במערכות אלו, מלכות דבורים וצרעות יכולות להזדווג ולהטיל ביצים מופרות הבוקעות לנקבות.
מצד שני, פועלות מרוב המינים בסדרת הדבוראים יכולות לייצר ביצים, אבל לא ביצים מופרות, בגלל אובדן יכולת ההזדווגות.